[{"text_idx": "#000001", "text": "Yn dilyn cyffro ail rownd Cwpan Cymru JD y penwythnos diwethaf bydd y sylw\u2019n troi yn o\u0302l at y gynghrair y penwythnos hwn ac mae yna gemau allweddol o\u2019n blaenau ni yn y Cymru Premier JD."}, {"text_idx": "#000005", "text": "Ond bydd yr her yn dipyn anoddach i\u2019r clybiau yn y rownd nesaf gan i\u2019r timau gael eu dethol oddi cartref yn erbyn y ddau glwb cryfaf yn y gystadleuaeth (Y Seintiau Newydd v Caernarfon / Y Bala v Y Fflint)."}, {"text_idx": "#000007", "text": "Mae gan Gaernarfon record gryf yn erbyn Y Fflint gyda\u2019r Cofis wedi ennill chwech o\u2019r saith ge\u0302m yn erbyn Y Fflint ers i\u2019r Sidanwyr esgyn i\u2019r uwch gynghrair, yn cynnwys buddugoliaeth y Caneris yn rownd derfynol y gemau ail gyfle y tymor diwethaf (Cfon 2-1 Fflint w.a.y)."}, {"text_idx": "#000009", "text": "Ar o\u0302l dechrau digon anodd i\u2019r tymor roedd Pontypridd a\u2019r Drenewydd yn falch o gael troi eu sylw at y gwpan y penwythnos diwethaf, gyda buddugoliaethau yn erbyn Casgwent a Corries Caerdydd."}, {"text_idx": "#000010", "text": "Bydd y ddau di\u0302m yn chwarae oddi cartref yn y rownd nesaf gyda\u2019r Drenewydd yn wynebu taith i Aberystwyth a Phontypridd yn mentro i Rhuthun."}, {"text_idx": "#000011", "text": "Dau bwynt sy\u2019n gwahanu\u2019r ddau glwb yn hanner isa\u2019r tabl gyda\u2019r ddau di\u0302m wedi colli pump o\u2019u naw ge\u0302m gynghrair hyd yma."}, {"text_idx": "#000012", "text": "Mae \u2018na chwe blynedd ers i\u2019r timau gyfarfod ddiwethaf ym mis Medi 2016 gyda\u2019r Drenewydd yn ennill y ge\u0302m honno yng Nghwpan y Gynghrair (Pont 2-4 Dre)."}, {"text_idx": "#000016", "text": "Dau bwynt sy\u2019n gwahanu\u2019r ddau glwb yn yr hanner isaf gyda Hwlffordd ac Aberystwyth wedi ennill dim ond tair o\u2019u naw ge\u0302m gynghrair hyd yn hyn."}, {"text_idx": "#000017", "text": "Roedd Hwlffordd wedi mwynhau eu hymweliad diwethaf a\u0302 Choedlan y Parc gan ennill 0-6 oddi cartref yn Aberystwyth ym mis Mawrth, ond fis yn ddiweddarach fe gollodd yr Adar Gleision gartref yn erbyn y Gwyrdd a\u2019r Duon (Hwl 0-1 Aber)."}, {"text_idx": "#000019", "text": "Ar o\u0302l methu ag ennill dim un o\u2019u naw ge\u0302m gynghrair, ac ar o\u0302l diswyddo eu rheolwr Steve O\u2019Shaughnessy, roedd na siom pellach i Airbus yr wythnos ddiwethaf wrth i\u2019r clwb dderbyn triphwynt o gosb am chwarae chwaraewr anghymwys yn eu ge\u0302m yn erbyn Caernarfon."}, {"text_idx": "#000022", "text": "Bydd Pen-y-bont yn teithio i Gonwy ar gyfer y drydedd rownd ar o\u0302l curo Rhisga a bydd ti\u0302m Rhys Griffiths yn llawn hyder brynhawn Sadwrn ar o\u0302l ennill eu tair ge\u0302m ddiwethaf yn erbyn Airbus UK."}, {"text_idx": "#000024", "text": "Roedd \u2018na embaras i Met Caerdydd brynhawn Sadwrn wrth i\u2019r myfyrwyr golli 2-1 yn erbyn Pill o bedwaredd haen y pyramid pe\u0302l-droed."}, {"text_idx": "#000025", "text": "Cafodd Cei Connah ddim trafferth gan drechu Dinbych yn gyfforddus ar Barc Canol (Din 1-5 Cei) a gwobr y Nomadiaid yw ge\u0302m gartref yn erbyn Bae Colwyn yn y rownd nesaf."}, {"text_idx": "#000027", "text": "Cyn y fuddugoliaeth honno ar benwythnos agoriadol y tymor yma, doedd Met Caerdydd heb ennill dim un o\u2019u 18 ge\u0302m gynghrair flaenorol yn erbyn Cei Connah (cyfartal 7, colli 11)."}]